**UNIT 4**, Lesson 13  
*Are you a sportsman? (part 2)*

**OPIS:** na kraju ove lekcije ćeš moći postaviti YES/NO pitanja u Present Simple

Obliku, te ćeš znati odgovoriti na ta pitanja

**NAPOMENA:** 🗸pažljivo slijedi upute od početka do kraja lekcije

🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju

**STEP 1 (1. korak)**

* Sjećaš li se da smo već spominjali glagolsko vrijeme Present Simple?

Za koje radnje ga upotrebljavamo?

*Za radnje koje se ponavljaju i za izražavanje emocija,*

*npr. I play computer games every day. I like football.*

A kako ćemo dobiti Present Simple?

*Tako što ćemo glagolu dodati nastavak -s ili -es, ali samo za 3. lice jednine i samo u POTVRDNOM obliku. Za sva ostala lica glagol ostaje u infinitivu (što znači da se glagol ne mijenja nego ostaje u svom izvornom obliku).*

*npr. He likes to play football. ali: I like chocolate.*

* Osim potvrdnog oblika naučili smo i niječni oblik.


*Za NIJEČNE rečenice upotrebljavamo: DON'T (za sva lica osim za 3. lice jednine) i DOESN'T (samo za 3. lice jednine).*

*npr. He doesn't like to play football. ali: I don't like chocolate.*

**STEP 2 (2. korak)**

* Otvori svoj udžbenik DIP IN 5 na 74. stranici i promotri PRESENT SIMPLE okvir!


U prvom stupcu nalaze se YES/NO pitanja tj. pitanja na koja ćeš odgovoriti sa Yes ili No, dok se u drugom stupcu nalaze Yes odgovori, a u trećem stupcu No odgovori.



* Primjećuješ li u tablici da glagol nema nikakav nastavak, a na početku pitanja se uvijek nalazi Do odnosno Does? Kada koristimo DO, a kada DOES?

*Za UPITNE rečenice koristimo:* DO (za sva lica osim 3. lica jednine) i DOES (samo za 3. lice jednine). *npr. Does he like to play football?, ali: Do I like chocolate?*

* Primjećujemo da se u niječnom i upitnom obliku nastavak na glagol -s ili -es (runs - run) gubi tj. glagol se vraća u izvorni oblik tj. u infinitiv.
* Otvori svoju bilježnicu za engleski jezik i zapiši:




**STEP 3 (3. korak)**

* Otvori svoj udžbenik DIP IN 5 na 74. stranici i probaj riješiti 2. zadatak!

Zapamti da ćeš pitanje u 3. licu jednine započeti riječju DOES, a u svim ostalim licima riječju DO!

U odgovorima, ako odgovaramo sa YES nakon zamjenice će slijediti DO, a u 3. licu jednine DOES. Ako je odgovor NO, odgovor će završavati na DON'T, osim u 3. licu jednine gdje će završavati na DOESN'T.



**DOMAĆA ZADAĆA:**

* Za domaću zadaću riješi 6. zadatak na 72. stranici svoje radne bilježnice, pa fotografiranu ili skeniranu domaću zadaću pošalji učitelju/učiteljici na dogovoreno virtualno mjesto.

*Autor: Siniša Vuksan*

*VIDEO ovog online nastavnog sata možete pronaći na poveznici:*

*https://youtu.be/OOTJCIIgeoQ*