**UNIT 4**  
*Look back 4 (part 1)*

**OPIS:** na kraju ove lekcije ćeš ponoviti riječi naučene u ovoj cjelini,

te ćeš razumjeti Present Simple

**NAPOMENA:** 🗸pažljivo slijedi upute od početka do kraja lekcije


🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju

**STEP 1 (1. korak)**

* Kako smo došli do kraja ove nastavne teme vrijeme je da ponovimo riječi i strukture koje smo naučili.
* Prisjetimo se da smo naučili izreći koliko ima sati na engleskom jeziku, zanimanja, kućanske poslove, nazive sportova… Ali smo isto tako naučili i kada upotrebljavamo član A, a kada član AN, te smo naučili izricati radnje koje se ponavljaju koristeći Present Simple.
* Otvorit ćeš svoju radnu bilježnicu DIP IN 5 na 76. stranici i promotrit ćeš zadatke.
* U 1. zadatku ćeš precrtati riječi u tablici slijedeći upute ispod tablice.

Na kraju, četiri riječi neće biti precrtane, pa ćeš njima dovršiti rečenice na kraju zadatka kako bi dobio cjeloviti tekst o Darrylu.



* U drugom zadatku je cilj vježbati pravopis. Znaš li koja je od navedenih riječi ispravno napisana? Zaokruži ispravno napisanu riječ. Ako se dvoumiš oko nekih riječi slobodno pogledaj rječnik na kraju svog udžbenika.
* U trećem zadatku trebaš spojiti parove, a potom ispravne parove prepisati na praznu crtu. Sjećaš li se kako se kaže iznijeti smeće?

**STEP 2 (2. korak)**


* Nakon što si ponovio riječi naučene u proteklom periodu vrijeme je da ponoviš i Present Simple.

Prolistaj svoju bilježnicu i prisjeti se što si naučio o tom glagolskom vremenu, a ako ti još uvijek nešto nije jasno možeš pogledati i video na sljedećoj poveznici:


<https://youtu.be/ni3JB0hrxyw>

* Na 77. stranici radne bilježnice imaš zadatke u kojima možeš provjeriti jesi li razumio Present Simple!
* U 1. zadatku na 77. stranici trebaš razdvojiti riječi i napisati rečenice.


Nemoj zaboraviti koristiti rečenične znakove.




* U 2. zadatku na 78. stranici ćeš riječi koje se nalaze na kraju rečenice u zagradi smjestiti na ispravno mjesto u rečenici.



* Prisjeti se Present Simple-a! Kada glagol dobiva nastavak -s ili -es, a kada ne i riješi 3. zadatak.



* U 4. zadatku prepiši rečenice tako tako da zamijeniš osobu koja vrši radnju. Pazi – hoćeš li sada koristiti glagol sa nastavkom ili bez nastavka.



* I u posljednjem, 5. zadatku nadopuni rečenice koristeći IN, AT, ON.

IN koristimo ispred naziva mjeseci, AT ispred sati, a ON ispred datuma i dana u tjednu.

**DOMAĆA ZADAĆA:**

* Nakon što si riješio sve ove zadatke fotografiraj ih ili skeniraj, pa pošalji učitelju/učiteljici na dogovoreno virtualno mjesto.

*Autor: Siniša Vuksan*