**UNIT 4**  
Look back 4 (part 2)

**OPIS:** na kraju ove lekcije ćeš ponoviti riječi naučene u ovoj cjelini,

te ćeš razumjeti Present Simple i razumjeti pročitani i odslušani tekst


**NAPOMENA:** 🗸pažljivo slijedi upute od početka do kraja lekcije

🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju

**STEP 1 (1. korak)**

* Nastavljamo sa ponavljanjem do sada naučenog, pa ćemo danas vidjet razumijemo li tekst o obavljanju kućanskih poslova, znamo li prepoznati sportove na osnovi opisa,…
* Otvorit ćeš svoju radnu bilježnicu DIP IN 5 na 79. stranici i promotrit ćeš tekst sa podnaslovom READING.
* Pročitat ćeš tekst i nadopuniti tablicu koja se nalazi iznad teksta. U tablicu trebaš upisati koliko često Mike, Pete, Cathy i Linda pomažu svojim roditeljima sa kućanskim poslovima i koliko često zaboravljaju napisati zadaću.




**STEP 2 (2. korak)**

* [](https://www.e-sfera.hr/dodatni-digitalni-sadrzaji/464d821a-ac7b-4e8e-b655-7fb60aa9fffe/assets/audio/look_back_4-what_s_the_sport_.mp3)U drugom zadatku ćeš čuti četiri sportska komentara. Tvoj zadatak je shvatiti o kojem se sportu radi na osnovi onoga što komentatori kažu.

Zvučni zapis se nalazi na sljedećoj poveznici:

<https://www.e-sfera.hr/dodatni-digitalni-sadrzaji/464d821a-ac7b-4e8e-b655-7fb60aa9fffe/assets/audio/look_back_4-what_s_the_sport_.mp3>

Ovaj zvučni zapis možeš poslušati više puta.



**STEP 3 (3. korak)**

* U sljedećem, SPEAKING zadatku ćeš osmisliti 10 pitanja za nekog poznatog sportaša (Luku Modrića, Ivicu Kostelića… ili nekog trećeg po vlastitom izboru).

Pogledaj kako možeš započeti pitanja. *Do you…? When / Why / How do you…? …*

* Snimi zvučni zapis sa tih deset pitanja i pošalji ih učitelju/učiteljici na dogovoreno virtualno mjesto.
* Na samom kraju imaš NOW I CAN kutak.

Ovo je kutak za samoevaluaciju. Pročitaj rečenice i analiziraj svoj rad i svoja postignuća. Što od navedenog u potpunosti razumiješ, oko čega ti treba pomoć, a što ti nikako nije jasno!?

**DOMAĆA ZADAĆA:**

* Nakon što si riješio sve ove zadatke fotografiraj ih ili skeniraj, te sa zvučnim zapisom SPEAKING zadatka, pa pošalji učitelju/učiteljici na dogovoreno virtualno mjesto.

*Autor: Siniša Vuksan*